
Luminita Arhire: LANSARE CU CHIUIELI 
ȘI SCUTECE PUSE PE SÂRMĂ LA SALA 
PALATULUI 


O Acum 10 ore  & 288 Vizualizari 8) 6 Timp de citire 


MOTTO: „Aşa cum m-a luat lumea în râs şi m-a jignit, duc. Duc, că-s tăbăcit. Am 30 de ani de jigniri. Vor 
scoate că Piedone, pe vremea copilului meu, nu avea pamperşi, erau scutece, dar cine ştie ce vor scoate (|!!!, 
n.n.). Să scoată. Rufele mele au fost puse pe sârmă din clipa în care am intrat în administraţie. Şi lucrurile 
astea s-au văzut. Le-au spălat de fiecare dată şi le vor pune din nou pe sârmă (!!!, n.n.). Dar sunt rupte, le-au 
spălat de prea multe ori în 30 de ani. Aceleași rufe.” (Piedone, lansarea candidaturii la Primăria Generală a 
Bucureștiului, discurs în SALA PALATULUI, 5 aprilie 2024) 


lată-l, aș spune, pe viitorul Primar-general al capitalei, dar -la fel de posibil- și viitorul președinte al României! 
lată-l, în întreaga lui splendoare! Vă întrebaţi cine-l face președinte pe ăsta? Păi, „justițea independentă” îl 
face! Cea care l-a condamnat întâi la 8 ani și jumătate de recluziune plus despăgubiri de 40 de milioane de lei, 
apoi, după o matură chibzuinţă, la 4 ani de „crâşmă cu trei capace” și fără vreo despăgubire, după care, 
evident, l-a achitat deoarece FAPTA NU EXISTĂ și sigur că nu existase nici în momentele condamnărilor! Ce 
noroc l-a lovit pe Piedone, nu-i așa? Păi, n-au avut acest noroc nici Adrian Năstase... nici Adrian Severin... 
nici Decebal Traian Remeș... nici victimele „colaterale”, vârâte în pușcărie doar ca să fie masa bogată, nici 
atâţia alţii ca ei, arestaţi degeaba, numai și numai „ca să se dea un exemplu”. Dar Piedone probabil că a 
onorat scăldătoarea cu ceea ce trebuie pe când era prunc, suficient pentru a fi urmărit de șansă până la 
sfârșit! 

Cu ocazia lansării europarlamentarilor PUSL am aflat, emoţionaţi, și „cineee eeestee generaaaaluuul?!!!” 
Partidului Umanist Social Liberal! E generalul Cristian Barbu, desigur, cel care și-a petrecut ultimii ani în 


Povestea generalilor e frumoasă, cum numai în vis se pomenește... ei se pricep la orice: la războaiele 
planetei, la scandalul Șoșo&Șoşo, la frustrările adolescenților cu coșuri pe obraz, la politică externă de top, la 
angoasele divelor botoxate, la politică internă, la problema spinoasă a pensiilor, la gestionarea imaginilor cu 
înmormântări unde se aplaudă, c-așa „dă bine” și e trendy! Cum vă spuneam, ei sunt experţi în orice. Generali 
ai României. Cadre de nădejde. Stâlpi ai societăţii. Elite ale tacticii și strategiei. 

Generalul a zis că: „Vom câștiga această bătălie!!! Cum? Cu dumneavoastră! Sunteţi o adevărată armată, 
frumoasă, deșteaptă, pregătită! Doamne-ajută!” 

Că el nu este singur în peisaj. Un general e şef la liberali, un contaamiral e primar la Constanţa și candidează 
din nou, generalul Găbiță Oprea reorganizează de zor UNPR-ul în vederea viitoarelor alegeri, ca să nu mai 
spunem că liderul Departamentului pentru Apărare și Ordine Publică al PUSL este însuși generalul Corneliu 
Dobriţoiu, fost ministru al Apărării! Pășeşti pe generali ca pe dude, trebuie să fii foarte atent ca să nu calci într- 
un general când te plimbi prin politica românească, pe-nserat. 

Ce să vă mai spun? Că lohannis, cel care a ieșit doar CAPORAL (!!!!, n,n,) din Scoala de ofițeri în rezervă, s-a 
„înscris” pentru cea mai înaltă funcţie la NATO? Vorba ceea: pune-i Wernerului o pană-n cur (și se pricepe de 
minune presa noastră, mai ales Bogdan Chireac, la înșurubat pene-n cur) şi ăla se crede păun! 

Însă dincolo de „societatea cu stele pe umăr” e util să remarcăm și cum „duios societatea civilă trecea...” pe 
aceleași alei ale politicii. Adică, e bine să știm că pe lista pentru europarlamentare, mai jos cu două poziții 
umaniste față de generalul Barbu, îl găsim pe Mugur Ciuvică. ANTENA 3 CNN a decis să-l facă 
europarlamentar, după atâţia și atâţia ani petrecuţi, picior peste picior, în platoul „celui mai tare post de știri din 
România” după cum singur a spus când și-a prezentat „scrisorile de acreditare” pentru candidatură. Poate că 
și dânsul s-a plictisit de-o viață atât de anostă. Sau poate că ANTENA 3 nu mai vrea să-l plătească pentru 
prestaţia din ce în ce mai modestă (deși „jalnică” ar fi un termen mai corect) din ultima vreme. Cu toate că el s- 
a străduit, de când și-a angajat și fiica la „cel mai tare post de știri din România”, să nu facă un pas, cât de 
mic, în afara corectitudinii politice. Și să fie „un bun soldat” în armata „frumoasă, deșteaptă și pregătită” a 
generalului Barbu, cum vă spuneam mai devreme, locul 1 pe aceeași listă! 

Ce-ar mai fi de spus... păi, la sfârșit, ar mai fi de spus că fiecare partid care se respectă trebuie să deţină un 
Rareș Bogdan al său. Și, pentru că rareșbogdanul umanist trebuia să poarte un nume, i s-a spus Lavinia 
Șandru! 

P.S. Deoarece nu mă îndoiesc că cititorii mei sunt mult mai inteligenţi și decât mine, și decât cititorii altora, îi 
rog să-mi explice și mie ce anume a vrut să spună Piedone în textul pe care l-am folosit ca MOTTO și care a 
fost îndelung aplaudat de simpatizanții adunaţi la Sala Palatului, pe 5 aprilie 2024. Adică: avea Piedone 
pamperși sau scutece pe vremea copilului său? Sau de ce nu-i spăla maică-sa scutecele, ci i le spălau alți 
cetăţeni? Și de ce i-au pus acești cetățeni scutecele pe sârmă abia când dânsul a intrat în politică? Unde le-au 
ținut până atunci și care era starea lor, curate sau murdare? lar dacă i le-au frecat până s-au rupt, timp de 30 
de ani, de ce nu le aruncă, ci le tot pun la uscat? Și mai ales, de ce a folosit Piedone scutece încontinuu și nu 
și-a pus și el nişte chiloţi, ca toată lumea care a trecut de vârsta de doi ani? 

Căci eu am ascultat discursul lui Piedone... a fost un exemplu minunat de incoerenţă, inconsistenţă, incultură, 
incongruenţă, infantilism... Și de aceea sunt convinsă că astrele sunt de partea lui și că va reuși!!!! 

Se spălau rufele la b(aia) comunala, care după '89 nu a mai fost întreţinută, și din aceste motive plus 
altele(delicii turcești și pisu acidulat au ars rufele, fiind făcute și din material perisabil). Nu știu sirma din 
ce material era făcută! Rugina are și ea culoarea ei, specifica mediului politic romanesc. 

